Erik Lea

Erik Lea (født 1. august 1956 i Haugesund) er en norsk advokat med strafferett som spesialitet. 

Lea ble  cand. jur. ved Universitetet i Bergen i 1984. Første del av jusstudiet ble tatt ved Universitetet i Oslo. Han fikk advokatbevilling i 1989 og etablerte året etter eget advokatkontor i Haugesund. Han er medlem av Den Norske Advokatforening og Forsvarergruppen av 1977, vært formann i Den Norske Advokatforening Haugesund krets og har tidligere vært fast medlem av Den Norske Advokatforenings bistandsadvokatutvalg. 

Lea er kjent fra flere medieprofilerte saker, blant annet Birgitte-saken hvor han representerte Birgitte Tengs foreldre og rettssaken etter NOKAS-ranet hvor han representerte en av de tiltalte, Alf Henrik Christensen.VG: Her er Nokas-forsvarerne Han har også arbeidet med barnevernssaker for fylkesnemnda og Norges domstolene.

 Referanser 

 Eksterne lenker 
Offisielt nettsted

Kategori:Norske advokater
Kategori:Personer fra Haugesund kommune